b'\n_START_ARTICLE_\nTvepibet lobelie\n_START_SECTION_\nBeskrivelse\n_START_PARAGRAPH_\nI blomstrende tilstand kan lobelie med sit lange skaft med hvidlige eller blegbl\xc3\xa5 blomster ikke forveksles med nogen anden art. Men ogs\xc3\xa5 i vegetativ tilstand er den let kendelig p\xc3\xa5 de rosetstillede, noget fladtrykte, mere eller mindre tilbagekrummede og op til 5 cm lange, friskgr\xc3\xb8nne blade med to store luftkanaler, der let ses p\xc3\xa5 oversk\xc3\xa5rne blade._NEWLINE_Fra rosettens bund udg\xc3\xa5r spinkle, hvidlige r\xc3\xb8dder._NEWLINE_H\xc3\xb8jde: 5-15 cm (kun roset), blomsterst\xc3\xa6ngel kan blive op til 1 meter \xe2\x80\x93 i visse tilf\xc3\xa6lde mere.'